als_Latn dik_Latn sag_Latn
Greqia rrëzon aksionet globale
Aksionet globale po realizojnë humbje gjatë sesionit të sotëm, ndërsa yieldi i bonove të vendeve anëtare të Eurozonës është rritur, pas dështimit të bisedimeve midis Athinës dhe partnerëve europianë mbi borxhin e Greqisë.
Tashmë është vënë seriozisht në pikëpyetje e ardhmja e Greqisë brenda eurozonës. Megjithatë, tregu nuk po karakterizohet nga gjendja e panikut. Euro ra lehtë në fillim të tregtisë, ndërsa tregjet e tjera financiare, me përjashtim të Greqisë, po realizojnë humbje të kufizuara.
Një pjesë e mirë e investitorëve, ende besojnë se, do të arrihet një marrëveshje deri në fund të këtij muaji. Në përfundim të takimit të djeshëm, të dyja palët shprehën besimin për një përpjekje të fundit, përpara mbylljes së këtij muaji.
Në ditën e Mërkurë, Banka Qendrore Europiane do të vendosë nëse do të vazhdojë apo jo me huadhënien emergjente për bankat greke. Aksionet në Greqi, janë performuesit më të dobët në Europë, me indeksin e Athinës që është në rënie me rreth 4%.
Pa mbështetjen e kreditorëve, qeveria greke dhe bankat do të përballen me një mungesë të theksuar të parave “cash”, që mund të shënojë vendin e parë që largohet nga euro dh rikthehet tek monedha e vet.
als_Latn als_Latn als_Latn als_Latn als_Latn als_Latn